text: Dødfunden: Det var ikke drab
  17 oktober 2014 kl. 16.06
  Den mand, der blev fundet død i en lejlighed i Kolding, var ikke udsat for en forbrydelse.
  Det har retsmedicinerne fortalt politiet efter at have undersøgt liget.
  - Umiddelbart er der intet mistænkeligt ved dødsfaldet, siger vicepolitiinspektør Carsten Thostrup fra Sydøstjyllands Politi til Ritzau.
  Dødsårsagen vil først blive fastslået efter en obduktion på mandag.
  